Հրապուրանք (ֆիլմ, 2001)

«Հրապուրանք» (), ռեժիսոր Մայքլ Քրիստոֆերի դրաման` թողարկված 2001 թվականին։ Ֆիլմը նկարահանվել է ամերիկացի գրող Քորնելլ Վուլրիչի` 1947 թվականին գրված «Վալսը մթությունում» վեպի հիման վրա։ Ֆիլմն այդ վեպի երկրորդ էկրանավորումն է` Ֆրանսուա Տրյուֆոյի «Ծովահարսը «Միսսիսիպի»»-ից» կինոնկարից հետո։

Սյուժե 
Լուիս Անտոնիո Վարգասը սուրճի հարուստ առևտրական է, որը որոշել է ամուսնանալ ամերիկացի կնոջ հետ՝ նամակագրությամբ ծանոթանալով նրան։ Երբ նա գալիս է հանդիպելու Ջուլիա Ռասելի հետ, նա շատ զարմանում է, քանի որ պարզվում է` նա այնքան էլ հասարակ կին չէ, ինչպես նա էր սպասում։  Գտնելով իր երջանկությունը՝ նա և իր կինը սկսում են նոր կյանք։ Ամեն ինչ նորմալ էր, քանի դեռ պատմությունը ստի, խաբեության և սպանության լաբիրինթոսում չի հանգեցնում ճակատագրական շրջադարձի։ Պարզվում է` Ջուլիան բոլորովին Ջուլիա չէ, նա այլ կին է, որը ներկայացել է այլ անվան տակ։ Ջուլիան կողոպտում է ամուսնուն և փախչում։ Լուիս Անտոնիոյի տարվածությունը դարձել է իսկական կիրք, որը պատրաստ է անցնել ցանկացած խոչընդոտ, նույնիսկ մոռանալ սիրելիի սուտը ու դավաճանությունը, որը դառնում է ոչ միայն ճակատագրական կին, այլ իրական մոլուցք։ Գլխավոր հերոսը պատրաստ է գնալ մինչև վերջ և շտապում է` կնոջը որոնելու։

Դերերում

Փաստեր 
 Ֆիլմի կարգախոսն է՝ «Սիրո չար կատակներ»։
 Եկամուտը` 42 միլիոն ԱՄՆ դոլար։
 Ֆիլմը հիմնվել է Քորնելլ Վուլրիչի «Վալսը մթությունում» վեպի վրա, որի գործողությունները տեղի են ունենում 1800-ական թվականների վերջին Նոր Օռլեանում։
 Մայքլ Քրիստոֆերը նաև «Ջիա» ֆիլմի ռեժիսորն է, որի համար Անջելինա Ջոլին ստացել է «Ոսկե գլոբուս»։
 Ֆիլմի անվանումը «Dancing in the Dark»-ից պաշտոնապես անվանափոխվել է «Original Sin», որպեսզի խուսափեն ռեժիսոր Լարս ֆոն Թրիերի «Dancer in the Dark» ֆիլմի հետ նմանություններից։
 Սկզբում նախատեսված էր, որ վեպի էկրանավորման իրավունքը գնելու էր Միշել Պֆայֆերին պատկանող «Via Rosa Productions» կինոընկերությունը` պայմանով, որ գլխավոր դերը խաղալու է հենց ինքը։ Արդյունքում` «Via Rosa Productions» կինոընկերությունը զբաղվել է ֆիլմի պրոդյուսերությամբ։
 Կինոարտադրող ընկերությունը կարծում է, որ ֆիլմը վերջնական տարբերակի համար ունի շատ ռիսկային անկեղծ տեսարաններ։ Կինոնկարը ստացել է R վարկանիշ, այսինքն` 17 տարեկանից ցածր երեխաների դիտման համար ծնողների ներկայությունը պարտադիր է։
 Ֆիլմի դրվագներից մեկում խաղացել է Անջելինա Ջոլիի հայրը` դերասան Ջոն Վոիթը։
 Ֆիլմի նկարահանումներն անցկացվել են 2000 թվականի փետրվարից ապրիլ ամիսներին Մեքսիկայի մայրաքաղաք Մեխիկոյում։
 Պրեմիերան կայացել է 2001 թվականի հուլիսի 11-ին Ֆրանսիայում։

Ծանոթագրություններ 

2001 ֆիլմեր
Ռիմեյք ֆիլմեր
Անգլերեն ֆիլմեր
Ամերիկյան դրամա ֆիլմեր
MGM ֆիլմեր
Ամերիկյան վեպերի էկրանավորումներ
Ամերիկյան մելոդրամա ֆիլմեր
Թրիլեր ֆիլմեր
Ֆրանսիական դրամա ֆիլմեր
Ամերիկյան քրեական ֆիլմեր
Ամերիկյան ռոմանտիկ ֆիլմեր
Ամերիկյան ֆիլմեր
Ամերիկյան քրեական դրամա ֆիլմեր
Ամերիկյան ռիմեյք ֆիլմեր
Ամերիկյան թրիլեր ֆիլմեր
2000-ականների ռոմանտիկ դրամա ֆիլմեր